กำลังหาร้านใหม่ๆในเซ็นทรัลเวริ์ล
็เห็นหลายๆท่านรีวิวไว้ เลยตามรอยมาลองบ้าง

 •บรรยากาศโดยรวม...
ร้านอยู่ชั้นเจ็ดใกล้ทางขึ้นไป gmm livehouse
ผมได้นั่งโซนด้านนอก เลยไม่ได้ยินว่าข้างในเปิดเพลงประเภทไหน

•เมนู...
ลองซอลท์เปปเปอร์มินิเบอร์เกอร์ เลยครับ
ออกมาเป็นเบอร์เกอร์สามชิ้น อยู่ในถาดหลุมไม้
ขนาดไม่ได้มินิเลย เอาจริงหนาและแน่นมาก
เฉลี่ยแล้วก้อนละร้อย ดีกว่าเบอรเกอรฟาสฟู๊ดอีก
ผมไล่กินตามลำดับเริ่มจากไก่
ขนมปังของเบอรเกอรไก่เป็นสีเหลืองธรรมดา
แต่รสชาติไก่แปลกประหลาด ไม่เหมือนกินไก่
ไม่ใช่ไก่ย่าง ไม่ใช่ไก่ต้ม เป็นไก่กับซอสอะไรไม่รู้
ผมใช้ว่าแปลกมากกว่าไม่อร่อยนะ 
ต่อมาเป็นเบอร์เกอร์แกะ
ถ้าใครไม่ชอบกินแกะ...อย่าสั่งเลยครับ
อันนี้กลิ่นสาบแกะแรงพอควร
ผมพอกินแกะได้ กัดคำแรกกลิ่นแรง แต่คำต่อๆไปจะเริ่มอร่อยขึ้น ซอสสีดำด้านล่าง
ไม่รู้ซอสอะไร แต่มีความหวานมาช่วยตัดแกะได้ดี
สุดท้ายเบอรเกอร์หมู
เนื้อหมูหนามาก แน่นมาก แต่ไม่มีรสชาติ 
เพราะผมลองดึงออกมากินเปล่าๆ
แต่ชิ้นนี้มีชีส เบค่อน และมะเขือเทศ
ดูแล้วเหมือนเบอร์เกอร์ที่รู้จักกันดี 
เบค่อนกรอบหอม ชีสก็ทำหน้าที่ได้ดี
เบอรเกอร์หมูเลยถูกใจผมที่สุด...

ผมสั่งมาคู่กับ ซัมเมอร์มิกซ์เบอรร์รี่สมูธตี้
ซึ่งสมูธตี้ไม่ผิดหวังเลย สดชื่นมาก

•เต็มสิบให้...
6.5 เบอรเกอร์ถึงจะอลังการแปลกตา
แต่ผ่านแค่เบอร์เกอร์หมูอันเดียว

•มาอีกมั้ย?...
หาร้านใหม่ต่อไป...